CELEX: 32015R0140
Language: et
Date: 2015-01-29 00:00:00
Title: Komisjoni määrus (EL) 2015/140, 29. jaanuar 2015 , millega muudetakse määrust (EL) nr 965/2012 häirimatu kabiinitööaja osas ja parandatakse nimetatud määrust

30.1.2015   
               
               
                  ET
               
               
                  Euroopa Liidu Teataja
               
               
                  L 24/5
               
            
         KOMISJONI MÄÄRUS (EL) 2015/140,
         29. jaanuar 2015,
         millega muudetakse määrust (EL) nr 965/2012 häirimatu kabiinitööaja osas ja parandatakse nimetatud määrust
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 8 lõiget 5,
         ning arvestades järgmist:
         
                     (1)
                  
                  
                     Teatavate õhusõidukite käitajad ja käitamisega seotud töötajad peavad vastama määruse (EÜ) nr 216/2008 IV lisa punktis 8.b esitatud asjakohastele olulistele nõuetele.
                  
               
                     (2)
                  
                  
                     Komisjoni määrusega (EL) nr 965/2012 (2) on kehtestatud õhusõidukite ohutu käitamise tingimused.
                  
               
                     (3)
                  
                  
                     Selleks et vähendada riske, mis on seotud võimalike vigadega, mis tulenevad lennumeeskonna häirimisest või nende tähelepanu kõrvale juhtimisest teatavates lennuetappides, tuleks käitajatelt nõuda selle tagamist, et kriitilistel lennuetappidel peavad meeskonnaliikmed sooritama üksnes selliseid toiminguid, mis on vajalikud õhusõiduki ohutuks käitamiseks.
                  
               
                     (4)
                  
                  
                     Määrusega (EL) nr 965/2012 on kehtestatud ülemmäär nende isikute arvule, kes võivad olla pardal erilendude ajal. Selline piirang pole aga ohutusest lähtuvalt põhjendatud. Seepärast tuleks artikli 5 lõiget 7 kohandada.
                  
               
                     (5)
                  
                  
                     Komisjoni määrusega (EL) nr 71/2014 (3) lisati määrusesse (EL) nr 965/2012 artikkel 9a. Seejärel lisati komisjoni määrusega (EL) nr 83/2014 (4) teine artikkel 9a, mis tegelikult oleks pidanud olema artikkel 9b. Selguse ja õiguskindluse huvides tuleks määrusega (EL) nr 83/2014 lisatud artikkel 9a asendada ja nummerdada õigesti.
                  
               
                     (6)
                  
                  
                     Õiguskindluse saavutamiseks ja määruses (EÜ) nr 216/2008 kasutatud mõistetega kooskõla tagamiseks on mõnes keeles vaja parandada teatavaid määruse (EL) nr 965/2012 kasutatud mõisteid.
                  
               
                     (7)
                  
                  
                     Seepärast tuleks määrust (EL) nr 965/2012 vastavalt muuta ja parandada.
                  
               
                     (8)
                  
                  
                     Käesoleva määrusega ette nähtud meetmed põhinevad Euroopa Lennundusohutusameti arvamusel, (5) mis on esitatud kooskõlas määruse (EÜ) nr 216/2008 artikli 17 lõike 2 punktiga b ja artikli 19 lõikega 1.
                  
               
                     (9)
                  
                  
                     Käesoleva määrusega ette nähtud meetmed on kooskõlas määruse (EÜ) nr 216/2008 artikli 65 alusel asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 965/2012 muudetakse järgmiselt:
            
                        1)
                     
                     
                        artiklit 5 muudetakse järgmiselt:
                        
                                    a)
                                 
                                 
                                    ei puuduta eestikeelset teksti;
                                 
                              
                                    b)
                                 
                                 
                                    ei puuduta eestikeelset teksti;
                                 
                              
                                    c)
                                 
                                 
                                    lõike 7 teine lause asendatakse järgmisega:
                                    „Pardal ei tohi peale eesmärgi saavutamiseks vajalike isikute olla muid isikuid, välja arvatud meeskonnaliikmed.”;
                                 
                              
                  
                        2)
                     
                     
                        artiklit 6 muudetakse järgmiselt:
                        
                                    a)
                                 
                                 
                                    lõike 2 esimene lause asendatakse järgmisega:
                                    
                                       „2.   Erandina artikli 5 lõikest 1 tuleb määruse (EÜ) nr 216/2008 artikli 4 lõikes 5 osutatud õhusõidukite käitamise korral ärilise lennutranspordi lendudeks käitada lennukeid komisjoni 14. oktoobri 2009. aasta otsuses K(2009) 7633 sätestatud tingimuste kohaselt.”
                                    ;
                              
                                    b)
                                 
                                 
                                    lõikes 4a asendatakse sissejuhatav osa järgmisega:
                                    
                                       „4a.   Erandina artikli 5 lõigetest 1 ja 6 võib järgmisi muude kui keerukate mootorlennukite ja kopterite, samuti õhupallide ja purilennukite lende käitada vastavalt VII lisale:”
                                    ;
                              
                  
                        3)
                     
                     
                        määrusega (EL) nr 83/2014 lisatud artikkel 9a asendatakse järgmisega:
                        
                           „Artikkel 9b
                           Kontrollimine
                           Amet kontrollib pidevalt II ja III lisas sisalduvate lennu- ja tööaja piiranguid ning puhkeaja nõudeid käsitlevate sätete tõhusust. Hiljemalt 18. veebruaril 2019 esitab amet kõnealuse kontrollimise tulemuste kohta esimese aruande.
                           Kõnealusel kontrollimisel võetakse arvesse teaduslikku eksperditeavet ja see põhineb tegevusandmetel, mis on koostöös liikmesriikidega kogutud pikaajaliselt pärast käesoleva määruse kohaldamise kuupäeva.
                           Kontrollimise käigus hinnatakse, kuidas mõjutavad õhusõiduki meeskonna tähelepanu vähemalt järgmised tegurid:
                           
                                       a)
                                    
                                    
                                       päeva sobivaimat aega hõlmav üle 13-tunnine tööaeg;
                                    
                                 
                                       b)
                                    
                                    
                                       päeva vähim sobivaimat aega hõlmav üle 10-tunnine tööaeg;
                                    
                                 
                                       c)
                                    
                                    
                                       üle 11-tunnine tööaeg nende meeskonnaliikmete puhul, kelle kohanemine ei ole teada;
                                    
                                 
                                       d)
                                    
                                    
                                       suurt arvu vahemaandumiseta lende (rohkem kui kuut lendu) hõlmav tööaeg;
                                    
                                 
                                       e)
                                    
                                    
                                       valveteenistus, nt valve- või reservaeg, millele järgnevad lennutööülesanded, ning
                                    
                                 
                                       f)
                                    
                                    
                                       puhkeaega häirivad töögraafikud.”
                                    
                                 ;
                  
                        4)
                     
                     
                        I, III, IV, VI ja VIII lisa muudetakse vastavalt käesoleva määruse I lisale.
                     
                  
         
            Artikkel 2
            Määrust (EL) nr 965/2012 parandatakse järgmiselt:
            
                        1)
                     
                     
                        ei puuduta eestikeelset teksti;
                     
                  
                        2)
                     
                     
                        II, III, IV, VII ja VIII lisa parandatakse vastavalt käesoleva määruse II lisale.
                     
                  
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Artikli 1 punkti 3 kohaldatakse alates 18. veebruarist 2016.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. jaanuar 2015
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 79, 19.3.2008, lk 1.
         
            (2)  Komisjoni määrus (EL) nr 965/2012, 5. oktoober 2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 296, 25.10.2012, lk 1).
         
            (3)  Komisjoni määrus (EL) nr 71/2014, 27. jaanuar 2014, millega muudetakse määrust (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 23, 28.1.2014, lk 27).
         
            (4)  Komisjoni määrus (EL) nr 83/2014, 29. jaanuar 2014, millega muudetakse määrust (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 28, 31.1.2014, lk 17).
         
            (5)  Euroopa Lennundusohutusameti arvamus nr 05/2013, 10. juuni 2013, komisjoni määruse kohta, millega kehtestatakse piloodikabiini häirimiskeelu protseduure käsitlevad rakenduseeskirjad.
      
      
         
            I LISA
            Määruse (EL) nr 965/2012 I, III, IV, VI ja VIII lisa muudetakse järgmiselt.
            
                        1.
                     
                     
                        I lisasse lisatakse järgmine punkt 109a:
                        „109a)   „häirimatu kabiinitööaeg”— mis tahes ajavahemik, kui lennumeeskonnaliikmeid ei segata ega häirita, v.a õhusõiduki ohutu käitamise või selles viibijate ohutuse seisukohast olulistes küsimustes;”.
                  
                        2.
                     
                     
                        III lisa (ORO-osa) muudetakse järgmiselt:
                        
                                    a)
                                 
                                 
                                    punkti ORO.GEN.110 alapunkt f asendatakse järgmisega:
                                    
                                                „f)
                                             
                                             
                                                Käitaja kehtestab iga õhusõidukitüübi ohutu käitamise protseduurid ja juhendid, mis hõlmavad maapealse personali ja meeskonnaliikmete kohustusi ja vastutust nii maa peal kui ka lennu ajal kõikide lennutegevuse liikide lõikes. Nende protseduuride ja juhenditega nõutakse meeskonnaliikmelt lennu kriitilistel etappidel vaid selliste toimingute sooritamist, mis on vajalikud õhusõiduki ohutuks käitamiseks. Lisatakse ka häirimatu kabiinitööajaga seotud protseduurid ja juhendid.”
                                             
                                          ;
                                 
                              
                                    b)
                                 
                                 
                                    punkti ORO.MLR.105 alapunkt a asendatakse järgmisega:
                                    
                                                „a)
                                             
                                             
                                                Kehtestatakse määruse (EÜ) nr 216/2008 IV lisa punktis 8.a.3 sätestatud minimaalvarustuse loetelu (MEL), mille aluseks on vastav minimaalvarustuse üldloetelu (MMEL), mis on kindlaks määratud määruse (EL) nr 748/2012 kohaselt kehtestatud andmetes. Kui käitussobivuse andmete ühe osana ei ole kehtestatud minimaalvarustuse üldloetelu (MMEL), võib minimaalvarustuse loetelu (MEL) aluseks võtta minimaalvarustuse sellise asjakohase üldloetelu (MMEL), mille on vastavalt vajadusele heaks kiitnud kas lennuettevõtja asukohariik või registririik.”
                                             
                                          
                              
                  
                        3.
                     
                     
                        IV lisasse (CAT-osa) lisatakse järgmine punkt:
                        
                           „CAT.GEN.MPA.124.   Õhusõiduki ruleerimine
                        
                        Käitaja kehtestab õhusõiduki ruleerimise protseduurid, et tagada selle ohutu käitamine ja suurendada ohutust lennurajal.”
                     
                  
                        4.
                     
                     
                        VI lisasse (NCC-osa) lisatakse järgmine punkt:
                        
                           „NCC.GEN.119.   Õhusõiduki ruleerimine
                        
                        Käitaja kehtestab õhusõiduki ruleerimise protseduurid, et tagada selle ohutu käitamine ja suurendada ohutust lennurajal.”
                     
                  
                        5.
                     
                     
                        VIII lisasse (SPO-osa) lisatakse järgmine punkt:
                        
                           „SPO.GEN.119.   Õhusõiduki ruleerimine
                        
                        Käitaja kehtestab õhusõiduki ruleerimise protseduurid, et tagada selle ohutu käitamine ja suurendada ohutust lennurajal.”
                     
                  
      
      
         
            II LISA
            Määruse (EL) nr 965/2012 II, III, IV, VII ja VIII lisas tehakse järgmised parandused.
            
                        1.
                     
                     
                        II lisa:
                        ei puuduta eestikeelset teksti.
                     
                  
                        2.
                     
                     
                        III lisa:
                        
                                    a)
                                 
                                 
                                    ei puuduta eestikeelset teksti;
                                 
                              
                                    b)
                                 
                                 
                                    ei puuduta eestikeelset teksti;
                                 
                              
                                    c)
                                 
                                 
                                    punkti ORO.FC.105 alapunkti d alapunkt 2 asendatakse järgmisega:
                                    
                                                „2)
                                             
                                             
                                                Ärilise lennutranspordi alla kuuluva sellise reisijateveo suhtes, mis toimub päeva ajal visuaallennureeglite (VFR) kohaselt, kui lend algab ja lõpeb ühel ja samal lennuväljal/samas tegevuskohas või toimub pädeva asutuse määratud kohalikus piirkonnas ühemootoriliste kopteritega, mis ei ole keerukad kopterid ja mille suurim lubatud reisijakohtade arv (MOPSC) on kuni viis.”
                                             
                                          ;
                                 
                              
                                    d)
                                 
                                 
                                    punkti ORO.FC.230 alapunkti b alapunkt 4 asendatakse järgmisega:
                                    
                                                „4)
                                             
                                             
                                                Lennumeeskonna liige, kes osaleb päevastel lendudel visuaalsete märkide järgi navigeeritavatel marsruutidel sellise kopteriga, mis ei ole keerukas kopter, võib käitaja korraldatava lennuoskuse tasemekontrolli läbida vaid ühega asjaomastest kopteritüüpidest. Käitaja korraldatav lennuoskuse tasemekontroll tuleb iga kord sooritada selle tüübiga, millega sooritatud tasemekontrollist on möödunud kõige rohkem aega. Asjaomased kopteritüübid, mida võib käitaja korraldatavaks lennuoskuse tasemekontrolliks grupeerida, peavad olema märgitud lennutegevuskäsiraamatus.”
                                             
                                          ;
                                 
                              
                                    e)
                                 
                                 
                                    punkti ORO.FC.230 alapunkti b alapunkt 5 asendatakse järgmisega:
                                    
                                                „5)
                                             
                                             
                                                Olenemata punkti ORO.FC.145 alapunkti a alapunktist 2 võib päevastel lendudel visuaalsete märkide järgi navigeeritavatel marsruutidel sellise kopteri puhul, mis ei ole keerukas kopteri, ning B-suutlikkusklassi lennukite puhul teostatava kontrolli läbi viia käitaja määratud sobiva kvalifikatsiooniga kapten, kes on läbinud meeskonnatöö korraldamise (CRM) põhimõtteid ning meeskonnatöö korraldamise (CRM) oskuste hindamist käsitleva koolituse. Käitaja teavitab pädevat asutust määratud isikutest.”
                                             
                                          
                              
                  
                        3.
                     
                     
                        IV lisa:
                        ei puuduta eestikeelset teksti.
                     
                  
                        4.
                     
                     
                        VII lisa:
                        
                                    a)
                                 
                                 
                                    ei puuduta eestikeelset teksti;
                                 
                              
                                    b)
                                 
                                 
                                    punkt NCO.SPEC.100 asendatakse järgmisega:
                                    
                                       „NCO.SPEC.100   Reguleerimisala
                                    
                                    Käesoleva alajaoga kehtestatakse nõuded, mida õhusõiduki kapten peab järgima muude kui keerukate mootorõhusõidukite käitamisel mitteäriliste erilendude korral.”
                                 
                              
                  
                        5.
                     
                     
                        VIII lisa:
                        
                                    a)
                                 
                                 
                                    ei puuduta eestikeelset teksti;
                                 
                              
                                    b)
                                 
                                 
                                    ei puuduta eestikeelset teksti;
                                 
                              
                                    c)
                                 
                                 
                                    punkti SPO.IDE.A.160 alapunkt c asendatakse järgmisega:
                                    
                                                „c)
                                             
                                             
                                                muudes kui keerukates mootorlennukites igal lennumeeskonna liikme istmel õlarihmaga turvavöö, millel on üks avamispunkt;”
                                             
                                          ;
                                 
                              
                                    d)
                                 
                                 
                                    punktis SPO.IDE.H.195 asendatakse pealkiri järgmisega:
                                    
                                       „SPO.IDE.H.195 Lendamine veekogu kohal — muud kui keerukad mootorkopterid”
                                    ;
                              
                                    e)
                                 
                                 
                                    punktis SPO.IDE.H.203 asendatakse sissejuhatav lause järgmisega:
                                    „Keerukad mootorkopterid, mida käitatakse maandumiseks sobimatul alal veekogu kohal reisilennu tavakiirusel rohkem kui kümne minuti kaugusel maast, ja mootorkopterid, mis ei ole keerukad kopterid, mida käitatakse maandumiseks sobimatul alal veekogu kohal rohkem kui 50 meremiili kaugusel maast, peavad olema:”.